Vëlospist PC8

D****', och nach **Pist vum Roude Buedem**, offiziell *Itinéraire cyclable de la terre rouge*, ass eng vun den 41 Vëlosstrecke vum nationale Reseau zu Lëtzebuerg.

## Streck
Wa se bis fäerdeg ass, féiert se laanscht oder duerch follgend Uertschaften: Péiteng, Rolleng,  Nidderkuer, Déifferdeng, Uewerkuer, Bieles, Esch-Uelzecht, Rëmeleng, Téiteng, Biereng a Beetebuerg.

### Aktuell Situatioun
D'PC8 ass 21,97&nbsp;km laang. Den déifste Punkt (280,36 m) ass zu Keel (*Kneipe-Gäertchen*) an den héchsten (423,54 m) ass och zu Keel (*Holzebierg*).

Dat Stéck vu Péiteng op Nidderkuer feelt nach. 

Am Januar 2023 gouf d'Stéck vun Nidderkuer op Déifferdeng vum Transportminister François Bausch an der Déifferdenger Buergermeeschtesch Christiane Brassel-Rausch ageweit. Op enger Längt vun 1,9 Kilometer féiert d'Pist vum Zentrum vun Nidderkuer laanscht d'Eisebunnsstreck Esch-Uelzecht-Péiteng an dann iwwer eng nei Passerelle vun 29 × 3 Meter iwwer d'Eisebunn ewech,, dann iwwer d'Kräizung Boulevard Emile Krieps/rue Emile Mark, laanscht d'International Schoul vun Déifferdeng, an dann duerch de Park vun der Kuer. Da geet et biergop um Tracé vun der fréierer Minettsseelebunn, fir dann, op der Héicht vun Uewerkuer, no Osten gréisstendeels laanscht d'Eisebunnslinn Esch-Péiteng, bis bei d'Märei vu Suessem, zu Bieles, virunzegeoen.  

Do spléckt sech d'Pist 8: Een Deel geet südlech vun der Eisebunn, zum Deel iwwer den ale Grenzwee, dann duerch d'Belvaller Strooss bis op Esch, deen anere féiert duerch de Quartier Belval-Nord, wou et iwwer d'Waassertrap bis op de Belval geet. Vun do aus geet et, bei der Gebléishal, erop op den 1200 Meter laange ''Vëlodukt'', deen iwwer den Terrain vum Stolwierk vun Arcelor Mittal féiert.  

Zu Esch um Rondpoint *Um Däich* kommen déi zwéi Sträng nees zesummen. Et  geet virun no Süden duerch de Quartier Grenz, d'Hiel op, an da vun do aus duerch de Bësch laanscht d'Waldschoul erop an déi fréier Tagebauexploitatiounen bei der Léiffrächen an dann erof iwwer der Holzebierg op Rëmeleng, ë.a. laanscht den Nationale Grouwemusée. 

Vu Rëmeleng geet et deelweis iwwert den Tracé vun der fréierer Minettesbunn bis op Téiteng an dann, laanscht d'Keelbaach, op Keel. Nërdlech vun do ass den Uschloss un d'Vëlospist PC6.

## Uschlëss un aner Pisten
D'Pist vum Roude Buedem huet ënnerwee Uschlëss un aner Pisten:

* Dräikantonspist (PC6) zu Bieles.

## Bemierkungen

## Biller

Piste cyclable de la Terre Rouge (PC8) 2025-03 --6.jpg|Tëscht Téiteng a Rëmeleng um ale Gleis vun der Minettesbunn
File:Piste cyclable de la Terre Rouge (PC8) 2025-03 --3.jpg|Laanscht den nationale Grouwemusée zu Rëmeleng
File:Piste cyclable de la Terre Rouge (PC8) near Eisekaul, Esch-sur-Alzette 2024-06.jpg|Am Escher Ellergronn, Richtung Rëmeleng
Avenue des Terres Rouges - Piste cyclable de la Terre Rouge (PC8).jpg|Esch-Uelzecht, duerch d'Ave. des Terres Rouges
Esch-sur-Alzette PC 8 2025-06 ---2.jpg|Um Prënzeréng, Esch-Uelzecht
File:Vëlodukt Esch-Belval 2024-08 ---4.jpg|Um Vëlodukt
Piste cyclable de la Terre Rouge (PC8) in Differdange 2025-08 --2.jpg|zu Déifferdeng


## Um Spaweck

* D'PC8 op der Websäit vun de Ponts et chaussées
* Esch-Alzette – Belval: premier coup de pelle effectué! mat enger Simulatioun vum Tracé tëscht Esch a Belval, op der Internetsäit vun der Regierung
* Iwwersiichtkaart mat de Vëlospisten op der Websäit vu ProVelo